Zorana Arunović

Zorana Arunovič ( g. 1986 m. lapkričio 22 d.) – Serbijos šaulė sportiniu pistoletu, pasaulio čempionė, 2024 m. vasaros olimpinių žaidynių nugalėtoja.

 Biografija 
2009 m. serbė tapo Viduržemio jūros žaidynių nugalėtoja.

2010 m. pirmą kartą tapo pasaulio čempione moterų pneumatinio pistoleto rungtyje.

2010 m. kartu su Serbijos nacionaline komanda iškovojo Europos čempionatų auksą pneumatikos komandinėje įskaitoje. 2011 m. iškovojo sidabrą vasaros Universiadoje.

Savo debiutinėse 2012 m. vasaros olimpinėse žaidynėse serbė Arunovič dalyvavo dvejose rungtyse ir abiejose pateko į finalus. Moterų šaudyme pistoletu iš 25 m atstumo rungtyje sportininkė liko 4-oje vietoje, o pneumatikos varžybose užimta 7-oji vieta.

2015 m. Europos žaidynėse iškovotas auksas moterų pneumatinio pistoleto nuo 10 m atžymos rungtyje.

2016 m. laimėjo Europos čempionato mišrių komandų rungtį. 2017 m. Europos čempionate Arunovič pirmą kartą tapo individualios rungties Europos čempione laimėjusi pneumatinio pistoleto varžybas. Sportininkė taip pat laimėjo mišrių komandų ir moterų komandų rungtis. 2016 m. vasaros olimpiadoje Arunovič į finalus nepateko.

2019 m. Europos žaidynėse serbė pelnė du medalius: sidabras mišrių komandų rungtyje bei auksas pneumatinio pistoleto rungtyje.

2022 m. Arunovič laimėjo Europos čempionatų moterų komandų aukso medalį. Tai buvo sportininkės 9-asis Europos čempionatų aukso medalis, bei 23-iasi Europos čempionatų medalis apskritai. 

2022 m. pasaulio sportinio šaudymo čempionate serbė pelnė bronzą moterų pneumatikos rungtyje. Tai buvo 6-asis serbės pasaulio čempionatų medalis.

2024 m. vasaros olimpinėse žaidynėse Paryžiuje užėmė 10-ą vietą moterų pneumatikos rungtyje. Mišrių porų varžybų atrankoje kartu su Damir Mikec užėmė antrą vietą ir pateko į auksinį į finalą. Galutinėje įskaitoje Serbijos duetas įveikė Turkijos komandą ir pirmą kartą iškovojo olimpinius aukso medalius.  

 Šaltiniai 

 Nuorodos 
 ISSF svetainėje

Kategorija:Serbijos olimpiečiai
Kategorija:Serbijos šauliai